صدرات الوكالة الدولية لنزاهة التنس، قرارها بتوقيف ستة لاعبين مغاربة بشكل مؤقت، بسباب تورطهم فالتلاعب بنتائج المباريات والتعاطي للمراهنات الرياضية. وكيتعلق الأمر بكل من أمين أهودة، وأنس شقروني، وأيوب شقروني، ومحمد زكريا خليل، وسفيان المصباحي وياسر كيلاني، اللي صبحو ممنوعين من المشاركة أو حضور أحداث التنس المنظمة من طرف الهيئات المنظمة للرياضة، إلى حين انتهاء نتائج التحقيق. وحسب بيان الوكالة، فهذ القرار تخاذ بامر من تشارلز هولاندر، ضابط الاستماع المستقل لمكافحة الفساد. ورد الجامعة الملكية المغربية لكرة المضرب على هذشي بدورها، فبيان ليها، قالت فيه أن اللجنة القانونية والتأديبية قررات إيقاف اللاعبين من المشاركة فالمسابقات الوطنية اعتبارا من 13 يوليوز 2021، وغيتم فتح تحقيق داخلي مع اللاعبين المعنيين. 
بسباب شبهات الفساد والتلاعب بنتائج الماتشات.. 6 للعابا ديال التنس توقفو من اللعب وطنيا ودوليا